सैफ अली खान के शरारत भरे सवाल से हैरान रह गईं Kareena Kapoor, बेबो ने दी ये नसीहत  
सैफ अली खान ने की शरारत
रेडियो शो होस्ट करती हैं करीना कपूर
इस रेडियो शो में आते है सेलेब्रिटी
करीना कपूर खान (Kareena Kapoor Khan) इन दिनों रेडियो पर 'व्हॉट वूमन वॉन्ट (What Women Want)' शो कर रही हैं. इसमें करीना कपूर खान के साथ कई सेलेब्रिटी भी आते हैं और फिर करीना कपूर खान के जवाब भी काफी कमाल के होते हैं. लेकिन इस बार सैफ अली खान (Saif Ali Khan) ने उनसे शरारत भरा सवाल करके फंसाने की कोशिश की. करीना कपूर खान (Kareena Kapoor Khan) ने बहुत ही शानदार अंदाज में इसका जवाब दिया. सैफ अली खान ने बीवी के मां बनने के बाद पति को लेकर फोकस कम हो जाने को अपना विषय बनाया था. करीना कपूर खान ने उन्हें Bebology की मजेदार खुराक पिला डाली. करीना कपूर खान और सैफ अली खान की ये बातचीत सोशल मीडिया पर खूब वायरल हो रही है. 
A post shared by kareena k khan offical (@kareenakapoorkhanoffi) on Dec 29, 2018 at 12:38pm PST
सैफ अली खान (Saif Ali Khan) ने करीना कपूर खान (Kareena Kapoor Khan) से पूछाः 'जब बीवी मां बन जाती है तो लोग कहते हैं कि रिलेशनशिप में बदलाव आ जाता है और पत्नियों का ध्यान बच्चे की तरफ ज्यादा हो जाता है. वे व्यस्त हो जाती है और उनके पास पहले जितना समय नहीं रहता. क्या कोई ऐसा तरीका है कि पति घर में बेबी आने के बाद पत्नी का ज्यादा से ज्यादा साथ पा सके या उसे खुश रख सके? इस संबंध में आप हमें कुछ टिप्स देना चाहेंगी.'
करीना कपूर खान (Kareena Kapoor Khan) ने सैफ अली खान (Saif Ali Khan) के सवाल का जवाब कुछ इस तरह दिया, "सच में? नेशनल रेडियो पर ये सवाल पूछ रहे हो, सैफू आप बहुत दुष्ट हो, लेकिन मैं इसका जवाब दूंगी. मेरा मानना है कि पति को पत्नी का हर तरह से साथ देना चाहिए. बेबी के मायने ढेर सारी अतिरिक्त जिम्मेदारियां हैं और उनको साझा करेंगे तो पत्नी अपने आप से ही खुश रहेगी. जहां तक बात अटेंशन पाने की है तो उसके लिए एक नाइस डेट प्लान करो, और उसे रोमांटिक लोकेशन पर ले जाओ और वह भी बेबी के बिना. फिर देखना क्या जादू होता है. अगर पत्नी कहती है कि वे बेबी के साथ समय गुजारना चाहती है तो इसका बुरा मत मानो. इसका मतलब यह नहीं है कि आपको लेकर उसका प्यार कम हो गया है. इसका मतलब यह है कि कुछ समय के लिए उसकी सोच बदली है. सैफू उम्मीद करती है कि जल्द ही आप रोमांटिक डेट पर जाएंगे."